# Lo gayter del Llobregat (1858) - D. Joan lo cassador

Quar plors Peiors No foron vistz, Dolors Maiors Ni cors pus tristz. Joan Esteve.— Quossi moria...
Com una nina galana Que al trist trobador espera Que ve de nits á cantar Trobas al peu de, sa reixa, Estava Donya Violant, La qu' en trono d' or se assenta A la esquerra de don Joan, Recolsada en la finestra,
En la ma dreta lo front Y la vista en las estrellas, Qu' es dels estels la llum pura Bálsam del cor per' las penas.
Mirava la reyna hermosa Dels astres d' or á la reyna; Qu' estava com ella trista Si be com ella hermosa era; Mirava als estels brillants, Que com pluja de anticuelas, Deixan en la ona ahont se miran Mil brodarías de perlas; Als núvols nevats mirava Que, lliscant per lo ayre, semblan Un vol de ángels de alas blancas Que al cel pujan de las bellas Y dels noys, ángels de amor, Las puras ánimas tendras; O brillants islas de plata En que los genis navegan, Entre onas de llum y de ayre, Per' contar á las estrellas Lo que las fadas del nort Fan en llurs grutas de perlas. Hermosa estava la lluna Y com un escut lluenta; Tranquila estava la mar Com lo pit de una nineta
Que no ha tingut may galan, Ni ha sentit may amoretas; Y com ciutat encantada Que ab lluminarias festeja A son rey, hermós estava
Lo cel tot guarnit d' estrellas.
Trista está donya Violant, Tristeta encara que reyna, Pus també sota 'l mantell De púrpura té 'l cor penas, Com debaix de una armadura, Com sota un gipó de seda.
Plorava donya Violant Del rey don Joan l' ausencia, Qu'en mes sos falcons estima Que sas caricias y festas.
«Ingrat, ingrat ets, oh rey, «Pus per' anar tras las feras «Viuda y soleta en mon llit, «Viuda y soleta me deixas! «Qué te han fet los aucellets «Que de mort los persegueixas «Sens enternirte los plors «Dels viudos que fan tas fletxas? «O no has tingut may amors «O be tens lo cor de pedra,
«Pus que aucells no matarias «Si m' estimasses ¡lasseta!
«¿Quin es lo espós, rey don Joan, «Que á sos falcons mata á festas «Y no fa al tornar del bosch «Ni un bes á s' amoroseta? «¿Quin es lo caballer noble «Que no envia á sa nineta «Un patge lo mes gentil «Ab lo aucell primer que fletxa? «Mes si al mont va mon espós «Perque un' altre alli lo espera, «Y si en lloch de anar per çassa «Per amors se 'n va á la selva, «Lluna, no m’ ho digas, no, «¡Oh! no m' ho digau estrellas, «Pus mata la gelosia «Tant á ninas com á reynas.
«Torna, torna, rey don Joan, «Que aqui ta esposa t' espera; «Ni havem de estar per mes temps «Jo en lo palau, tu en la selva; «Jo volant sempre prop teu «Y tu fugint de mi sempre, «Com fan la lluna y lo sol, «Que quant del mar ix aquella «Detras de l' alta montanya
«Se amaga 'l sol fugint d' ella; «Y quant fuig del cel la lluna «Y dels estels que la cercan; «Com rey en carro triunfal, «Lo sol per lo cel passeja.»
Brillava entre tant la lluna Platejant mar, monts y selvas, Y 'ls núvols llaugers corrian, Y 'l mar dormia en la arena, Mentres la reyna plorava, Recolsada en la finestra, Ab plors qu' eixian del cor, Del rey don Joan l' ausencia.
¿Perqué tocan las campanas De l' antiga Barcelona Ab trist so y adolorit, Com viudas que al espós ploran? Perqué ab gemechs y alarits Van pels carrers las matronas Regant ab plors las manetas Dels infants qu' en llurs pits popan? ¿Perquè 'ls menestrals honrats Y los qui esparons d' or portan,
Pus que plorar ja no saben En lloch de plorar singlotan? Los fills diuhen á llurs mares: «¡Ay mareta! ¿perque ploras?» Y las mares ploran mes, Y no 'ls saben dar resposta; Mes posántsels en lo bras A las fioestras los portan Per' veurer los caballers, Que desde 'ls peus á las plomas
Del elm, pus llur cor es negre, Portan també negras robas, Y negras las armaduras, Sens' blassons las banderolas, Y las adargas y bandas Sens divisas amorosas: Per' veurer los consellers Qu' en lloch de gramallas roijas Cotas de vellut vesteixan Sens' brodarías ni borlas, Y del consell los massers, Que del dolor comú en mostra, Cobertas de glassa negra Portan las doradas porras. Llavors los infants al veurer Tanta tristor també ploran, Mes ab llurs besos y festas A llurs mares aconsolan.
Angel del Senyor que guardas, Junt ab sa santa Patrona Sota rich desser de pedra A la antiga Barcelona, Plora també pus ja freda Es de sos reys la corona, Y don Joan que la portava Entre 'ls reys morts ja reposa; Pus en trist túmbol de marbre, Hont, entre llaugeras boyras D' encens y del fum que llensan Millars de atxas olorosas, Brillan en daurat mantell Las temudas barras roijas, Jau don Joan lo Cassador, Mort perseguint una lloba Mentre' en son palau plorava Sa llarga ausencia sa esposa, La que ara com una estatua Al peu del trist túmbol plora, Que vetllan barons y comptes Los mes grans de la corona, Fills d' héroes tots, qu' en lo escut Portan escritas llurs glorias.
Per ço es tan gran lo dolor De l' antiga Barcelona; Per ço tocan las campanas, Per ço ploran las matronas,
Per ço ploran vells y noys Y fins los infants que popan, Y los menestrals honrats Y los nobles barons ploran.
Y 's diu que fins lo ángel sant Que vetlla sobre las portas De la casa de la vila De bronse ab alas verdosas, Sota hermós dosser de pedra Que li serveix de corona, Plegá un instant sas dos alas, Y de son dolor en mostra, A Deu oferí una llágrima Per l' antiga Barcelona Y per donya Viölant Que al peu del mort espós plora, Pus perdé son rey aquella, Y son espós la segona; Esta esperansas de amors, L' altra esperansas de gloria.
Octubre de 1840.